Page:The Annals of the Cakchiquels.djvu/182

176, xhunabir ok quecam y mama; chi cablahuh Toh xoh ꜭamo yxok.

Chi vahxaki Ah xel ru vuka vuhuh.

143. Chupam huna xorotah vi labal ꜭechee, ꜭa ru hulauha xorotah labal ꜭechee.

Chi voo Ah xel humay vahxaka.

144. Va ꜭa te chupam huna ok ki xeul Castilan vinak; xcavinak ok rubeleha, ok xeul Castilan vinak Xepit Xetulul; chi hun ꜫanel xcam ꜭechevinak chiri ruma Castilan vinak, Tunatiuh Avilantaro rubi, cahaual ri ki xkaçan ronohel amaꜫ; mahaok tetamax vi quivach ꜭa tahinok ti ꜫihalox chee, abah.

145. Xul chiꜭa Xelahub, xeyaar chic ꜭeche vinak chi camic chiri, tok xbokotah chiꜭa el ꜭeche vinak, ronohel ꜭulelaay richin Castilan vinak, okix yaar chic ꜭeche vinak chuvach pe Xelahub.

146. Tok xul ꜭa ha tinamit ꜫumarcaah, cani ꜭa xꜭul cuma ahaua ahpop ahpop ꜭamahay, cani xya patan ruma ꜭeche vinak; xaꜭa cani xeoc ahaua pa ꜭhiꜭh ruma Tunatiuh.

147. Chi cahi ꜭat ꜭa xepe rox ahaua ahpop, ahpop ꜭamahay ruma Tunatiuh, maqui yꜭo vinak ru ꜭux Tunatiuh chi labal. Cani ꜭa xpe ru çamahel Tunatiuh cuꜭin ahaua, takol richin achiha: tipe ul rachihilal Ahpoçoꜯil Ahpoxahil, tu camiçan ꜭeche vinak, xcha ru